**SOALAN NO. 46**

**PEMBERITAHUAN PERTANYAAN BAGI JAWAPAN LISAN**

**MESYUARAT PERTAMA, PENGGAL KETIGA,**

**PARLIMEN KETIGA BELAS,**

**MAJLIS MESYUARAT DEWAN NEGARA**

|  |  |  |
| --- | --- | --- |
| **PERTANYAAN** | **:** |  **LISAN**  |
|  |  |  |
| **DARIPADA** | **:** | **PUAN NORLIZA BINTI ABDUL RAHIM** |
|  |  |  |
| **TARIKH** | **:** |  **23 APRIL 2015 (KHAMIS)** |
|  |  |  |
| **SOALAN** | **:** |  |

**Puan Norliza binti Abdul Rahim** minta **MENTERI PEMBANGUNAN WANITA, KELUARGA DAN MASYARAKAT** menyatakan :-

* + 1. kaedah memperkenalkan aturan kerja fleksibel (FWA) untuk kakitangan awam wanita yang dijangka mampu untuk meningkatkan produktiviti pekerja dan negara; dan
		2. adakah kajian lebih mendalam dijalankan agar dasar ini sesuai dilaksanakan untuk semua peringkat kakitangan serta cadangan untuk diperluaskan ke sektor swasta.

**JAWAPAN: YB DATO’ SRI ROHANI ABDUL KARIM, MENTERI PEMBANGUNAN WANITA, KELUARGA DAN MASYARAKAT**

Tuan Yang Dipertua,

Aturan kerja fleksibel atau *Flexible Working Arrangements* (FWA) dapat membantu wanita mengimbangi kerjaya dan komitmen keluarga serta mengelakkan wanita berkerjaya berhenti kerja. Skim ini boleh dilaksanakan dalam bentuk seperti Bekerja Dari Rumah (BDR), *Flexi Working Hours* (FWH) dan *Compressed Work Week (Mod-Week).*

Objektif pelaksanaan *Flexible Working Arrangement* di KPWKM adalah bertujuan untuk menyediakan persekitaran *work-life balance* kepada pegawai / kakitangan KPWKM, meningkatkan kaedah pengurusan stres dalam kalangan pegawai dan kakitangan KPWKM di rumah dan tempat kerja, meningkatkan kecekapan dan keberkesanan pelaksanaan tugas oleh pegawai dan kakitangan secara *outcome-based*.

Sehingga kini, projek rintis Aturan Kerja Fleksibel di KPWKM telah menerima permohonan sebanyak 87 orang iaitu 9 orang memohon BDR, 42 orang memohon FWH dan permohonan *Mod-Week* sebanyak 36 orang. Selepas 3 bulan pelaksanaan, Kementerian ini akan menjalankan penilaian ke atas keberkesanan Aturan Kerja Fleksibel serta mengenal pasti penambahbaikan bagi memantapkannya.

Kementerian belum menjalankan kajian bagi melaksanakan dasar ini untuk semua peringkat kakitangan. Di peringkat permulaan pelaksanaannya di Kementerian, kemudahan Aturan Kerja Fleksibel ini dihadkan kepada pegawai dan staff yang mempunyai penilaian prestasi yang amat baik serta bentuk tugasan yang boleh disempurnakan di rumah.

Aturan Kerja Fleksibel telahpun dilaksanakan oleh beberapa syarikat swasta seperti PwC Malaysia, Standard Chartered Malaysia dan Agilent Technologies. Sehubungan ini, bagi menarik lebih banyak syarikat swasta melaksanakan aturan kerja fleksibel, Kerajaan memberi potongan cukai ke atas perbelanjaan latihan dan bayaran fi konsultasi yang ditanggung oleh majikan.

Jawapan disediakan oleh:

1. Nama : Connie Remong
2. Jawatan : Penolong Setiausaha
3. Bahagian : Bahagian Dasar, KPWKM
4. No. Tel. : 03-8323 1296 / 014-9248943

Jawapan disemak (1) oleh:

1. Nama : Masni Mustapa Kamarul Basah
2. Jawatan : Ketua Penolong Setiausaha
3. Bahagian : Bahagian Dasar, KPWKM
4. No. Tel. : 03-8323 1299 / 019-7180757

Jawapan disemak (2) oleh:

1. Nama : Puan Zalinah Md. Yusof
2. Jawatan : Timbalan Setiausaha Bahagian Dasar
3. No. Tel. : 03-8323 1313 / 010-890 0227

Jawapan disemak (3) oleh:

1. Nama : Dr. Waitchalla R.R.V. Suppiah
2. Jawatan : Setiausaha Baha gian Dasar
3. No. Tel. : 03-8323 1300 / 019-264 0068

Jawapan disemak (4) oleh:

1. Nama : Encik Wee Beng Ee
2. Jawatan : Timbalan Ketua Setiausaha (Strategik), KPWKM
3. No. Tel. : 03-8323 1004 / 012-372 8112

**MAKLUMAT TAMBAHAN**

**Projek Rintis FWA di KPWKM**

FWA dapat membantu wanita mengimbangi kerjaya dan komitmen keluarga serta mengelakkan wanita berkerjaya berhenti kerja. Objektif pelaksanaan FWA di KPWKM adalah bertujuan untuk menyediakan persekitaran *work-life balance* kepada pegawai / kakitangan KPWKM, meningkatkan kaedah pengurusan stres dalam kalangan pegawai dan kakitangan KPWKM di rumah dan tempat kerja, meningkatkan kecekapan dan keberkesanan pelaksanaan tugas oleh pegawai dan kakitangan secara *outcome-based*.

Inisatif FWA di KPWKM secara projek rintis ini terbuka kepada semua pegawai dan kakitangan yang berprestasi 85% ke atas dan tidak terhad kepada anggota wanita sahaja mula diperkenalkan pada bulan Mac ini. FWAdiwujudkan supaya anggota perkhidmatan awam dapat mengimbangkan kehendak tugasan pejabat dan tanggungjawab sebagai tonggak keluarga. Pegawai dan kakitangan KPWKM boleh memilih salah satu daripada tiga kaedah iaitu sama ada (a) berkerja dari rumah, (b) *flexi-working hours* dan (c) *modified-compressed work week*.

Bagi kaedah Bekerja dari Rumah atau BDR, pegawai diberi fleksibiliti untuk melaksanakan tugas dalam waktu pejabat di luar pejabat. *Flexible Working Hours* (FWH) memberi pegawai/kakitangan fleksibiliti untuk hadir dan pulang berdasarkan kepada pilihan waktu masing-masing dan memenuhi jumlah tempoh waktu bekerja 38 jam dan 30 minit. Pegawai/kakitangan perlu berada di pejabat pada waktu teras iaitu jam 10.00 pagi hingga 3.30 petang. Manakala *Modified Compressed Work Week (Mod-Week)* memberi peluang kepada Pegawai/kakitangan untuk pelepasan awal dengan menggantikan tempoh waktu bekerja (maksimum 4 jam) sebelum kemudahan diberikan.

Pelaksanaan FWA di KPWKM masih dalam peringkat kajian rintis dan diwujudkan supaya anggota perkhidmatan awam dapat mengimbangkan kehendak tugasan pejabat dan tanggungjawab sebagai tonggak keluarga. Sehubungan itu, pelaksanaan projek rintis FWA dalam tempoh 3 bulan bermula Mac hingga Mei 2015 ini akan dinilai semula keberkesanannya terhadap kecekapan dan keberkesanan pelaksanaan tugas oleh pegawai dan kakitangan khususnya di KPWKM.

Hingga kini, projek rintis FWA di KPWKM telah menerima permohonan sebanyak 95 orang iaitu 9 orang memohon BDR, 42 orang memohon FWH dan permohonan *Mod-Week* sebanyak 44 orang.

Berhubung dengan cadangan untuk memperluaskan FWA ini ke sektor swasta, inisiatif Kerajaan ada dinyatakan di bawah Bajet 2014 yang mana majikan dicadangkan melaksanakan aturan kerja anjal yang memberi kelonggaran tempoh, tempat dan waktu berada di tempat kerja. Skim ini boleh dilaksanakan dalam bentuk seperti *modified compressed work week, flexi hours* dan *weekend work*. Bagi menarik lebih banyak syarikat Malaysia melaksanakan aturan kerja anjal, perbelanjaan latihan dan fi konsultasi yang ditanggung oleh majikan dalam melaksanakan skim ini diberi potongan cukai tambahan di bawah Bajet 2014.

**ANALISA FWA BAGI KEMENTERIAN,**

**JPW (IBU PEJABAT), NIEW DAN ISM**



**MAKLUMAT TAMBAHAN**

**Pelaksanaan *Flexible Working Arrangements***

**Di Kementerian Pembangunan Wanita, Keluarga Dan Masyarakat**

* Kerajaan telah menguatkuasakan Pekeliling Perkhidmatan Bilangan 2 Tahun 2007, Pelaksanaan Waktu Bekerja Berperingkat di Semua Agensi Kerajaan Persekutuan mulai 29 Mac 2007. Pekeliling ini memperkenalkan pelaksanaan waktu bekerja secara umumnya dengan 3 waktu peringkat di mana tempoh masa waktu pejabat adalah dari jam 7.30 pagi hingga jam 5.30 petang. Walau bagaimanapun, pejabat akan ditutup untuk waktu rehat dari jam 1.00 petang hingga jam 2.00 petang.
* Seterusnya, YAB Perdana Menteri dalam Mesyuarat Jawatankuasa Kabinet Mengenai Perjawatan dan Gaji Sektor Awam Bil. 5 Tahun 2011 pada 25 Ogos 2011 telah bersetuju untuk melaksanakan cadangan Dasar Bekerja dari Rumah bagi Perkhidmatan Awam. Cadangan ini adalah selaras dengan matlamat Dasar Keluarga Negara yang berhasrat untuk membangunkan keluarga yang sejahtera dan resilien.
* **YAB Perdana Menteri melalui Bajet 2014** telah menggalakkan semua majikan untuk melaksanakan FWA dalam organisasi masing-masing. FWA yang dicadangkan ialah *compressed work week, flexi hours* dan *weekend work.*
* Berikutan daripada pengumuman tersebut, Jabatan Perkhidmatan Awam (JPA) telah mencadangkan agar projek rintis seterusnya dilaksanakan di Kementerian Pembangunan Wanita, Keluarga dan Masyarakat. Pihak JPA seterusnya telah mengadakan Mesyuarat bagi Membincangkan Cadangan Pelaksanaan Projek Rintis Bekerja dari Rumah yang dipengerusikan secara bersama oleh YBhg. Datuk Harjeet Singh, mantan Timbalan Ketua Setiausaha (Strategik) dengan Encik Surendran C.K. Balan, Pengarah Bahagian Penyelidikan, Perancangan dan Dasar, JPA pada 1 November 2013.
* Mesyuarat berkenaan bersetuju dengan cadangan pelaksanaan Projek FWA KPWKM yang merangkumi 3 kaedah seperti berikut:
1. Bekerja dari Rumah (BDR);
2. *Flexible Working Hours (FWH)*; dan
3. *Modified Compressed Work Week (Mod-Week).*
* Objektif pelaksanaan FWA KPWKM adalah:
1. Menyediakan persekitaran *work-life balance* kepada pegawai / kakitangan KPWKM;
2. Meningkatkan kaedah pengurusan stres dalam kalangan pegawai dan kakitangan KPWKM di rumah dan tempat kerja;
3. Meningkatkan kecekapan dan keberkesanan pelaksanaan tugas oleh pegawai dan kakitangan secara *outcome-based*;
4. Mempromosikan suasana konsep bekerja yang lebih proaktif dari segi komunikasi dan peningkatan kualiti kerja;
5. Meningkatkan produktiviti pegawai dan kakitangan KPWKM dalam organisasi;
6. Menambah baik prestasi pegawai dan kakitangan daripada aspek kedatangan pekerja, peningkatan produktiviti, fokus dan komitmen; dan
7. Mengoptimumkan penggunaan sistem teknologi maklumat;
8. Membantu pegawai dan kakitangan merancang dan mengatur jadual perjalanan ke tempat kerja dan mengelakkan kesesakan waktu puncak trafik.
* **Statistik FWA di KPWKM**
	1. Pecahan pegawai dan kakitangan yang menyertai projek rintis FWA, KPWKM mengikut kumpulan adalah seperti berikut:

|  |  |  |  |  |
| --- | --- | --- | --- | --- |
| **Kumpulan** | **Bekerja Dari Rumah (BDR)** | ***Flexible Working Hours (FWH)*** | ***Modified Compressed Work Week (Mod-Week)*** | **Jumlah** |
| Pengurusan dan Profesional | 9 | 20 | 25 | **53** |
| Sokongan | - | 22 | 19 | **42** |
| **Jumlah** | 9 | 42 | 44 | **95** |

* 1. Pecahan pegawai dan kakitangan yang menyertai projek rintis FWA, KPWKM mengikut jantina adalah seperti berikut:

|  |  |  |  |  |
| --- | --- | --- | --- | --- |
| **Jantina** | **Bekerja Dari Rumah (BDR)** | ***Flexible Working Hours (FWH)*** | ***Modified Compressed Work Week (Mod-Week)*** | **Jumlah** |
| Lelaki | 3 | 11 | 15 | **29** |
| Wanita | 6 | 31 | 29 | **66** |
| **Jumlah**  | 9 | 42 | 44 | **95** |

* **Bahagian dan Agensi di KPWKM yang melaksanakan FWA**
	1. Bahagian Dasar Pembangunan Wanita, Keluarga dan Masyarakat
	2. Bahagian Pembangunan Sumber Manusia
	3. Bahagian Pembangunan
	4. Bahagian Hubungan Antarabangsa
	5. Bahagian Kewangan
	6. Bahagian Pengurusan Maklumat
	7. Unit DMO NKRA
	8. Unit Undang-undang
	9. Unit Komunikasi Korporat
	10. Unit Audit Dalam
	11. Unit Pembangunan Ekonomi Bumiputera
	12. JPW
	13. NIEW
	14. ISM
* **Pekerjaan / Jawatan yang diluluskan bagi FWA di KPWKM**
	1. Setiausaha Bahagian
	2. Ketua Unit
	3. Timbalan Setiausaha Bahagian
	4. Ketua Penolong Setiausaha
	5. Pegawai Perhubungan Awam
	6. Penolong Setiausaha
	7. Penolong Pegawai Penerangan
	8. Juruaudit
	9. Perunding Latihan
	10. Pembantu Tadbir
* **Kementerian lain melaksanakan FWA**
	1. Dua buah projek rintis telah dilaksanakan iaitu di **Kementerian Kerja Raya** pada 4 Januari 2010 hingga 15 Oktober 2011 dan **Jabatan Peguam Negara** pada 1 Oktober 2012 hingga 30 September 2013.
	2. Projek ‘Bekerja Dari Rumah / Rumah Sebagai Pejabat Bagi Timbalan Pendakwa Raya (TPR) Yang Bertugas di Daerah Pedalaman’ di Jabatan Peguam Negara seterusnya dilanjutkan hingga sekarang. Tujuan projek rintis ini adalah untuk menilai keperluan dan keberkesanan kaedah yang diguna pakai ke atas produktiviti penjawat awam dan organisasi secara keseluruhan.
	3. Projek ‘Bekerja Dari Rumah’: 75 pegawai
	4. Projek ‘Rumah Sebagai Pejabat Bagi TPR Yang Bertugas di Daerah Pedalaman’: 16 TPR
* **Sektor korporat melaksanakan FWA**
	1. **PwC Malaysia**
		+ Di bawah *Work-life Plus Programme* (WLPP) PwC kemudahan *Flexible Work Arrangements* diberi kepada pekerja yang mana pekerja dibenarkan berada di pejabat setakat 2.5 hari/ 3 hari/ 4 hari jumlah bekerja dalam seminggu.
	2. **Standard Chartered Malaysia**
		+ *Flexible Time* - Pekerja diberi memilih waktu masuk dan keluar pejabat yang mana tempoh bekerja dengan waktu teras ditetapkan oleh pengurus / penyelia
		+ Bekerja Dari Rumah – sehari seminggu
	3. **Agilent Technologies (formerly Hewlett-Packard)**
		+ *Flexible Work Schedule* – pekerja boleh memilih waktu masuk dan keluar pejabat tertakluk kelulusan pengurus / penyelia.
		+ Bekerja Dari Rumah
* **Kebaikan FWA**
	1. Meningkatkan motivasi pekerja kerana pekerja boleh menyelesaikan isu keluarga dengan lebih baik dengan fleksibiliti masa;
	2. Mengurangkan kos operasi terutamanya kos sewaan ruang, kos utiliti;
	3. Menambah baik sistem penyampaian perkhidmatan (bagi projek ‘Rumah Sebagai Pejabat Bagi Timbalan Pendakwa Raya (TPR) Yang Bertugas di Daerah Pedalaman’ oleh Jabatan Peguam Negara.
* **Kajian ‘*The Flex Factor – Realising the value of flexible working’* oleh Vodafone UK**
	1. manfaat kepada individu:
		+ penjimatan kos pengangkutan dan fleksibiliti masa
		+ meningkatkan produktiviti, kreativiti dan kepakaran
		+ *work-life balance*
		+ *wellbeing* – fizikal dan psikologikal
	2. manfaat kepada organisasi
		+ *key performance benefits*:
			- inovasi
			- peningkatan produktiviti
			- penjimatan kos melalui pengurangan sewaan ruang, kos percetakan, kos utiliti
			- pembangunan modal insan
			- motivasi
	3. manfaat kepada negara
		+ mengurangkan kesesakan lalu lintas pada waktu puncak
* **FWA di Australia**
	1. Flexi Start/Finish Times
	2. Working From Home